אודות הסטודיו - קו בנוף אדריכלות נוף
קו בנוף > אודות הסטודיו >
סטודיו "קו-בנוף אדריכלות נוף בע"מ"
הוקם בשנת 1996 וממוקם בפארק התעשייה קיסריה
בסטודיו מושם דגש על עבודת סקר רחבה בשלב טרום תכנוני, הן בהיבט צורכי הלקוח והן בהיבט צורכי הסביבה: היכרות מעמיקה עם ההיסטוריה של המקום, קהל היעד על כל רבדיו, ניתוח הטופוגרפיה, המורפולוגיה ותנאי האקלים הייחודיים, כמו גם היכרות עם הצמחייה המקומית והבנת הרגישויות הייחודיות של הפרויקט.
ניתוח סביבתי יחד עם פעולות של שיתוף ציבור וביקורים בשטח הפרויקט, המציפים את "רוח המקום" ומעצימים עוגנים מקומיים, מביאים את צוות התכנון לגיבוש חזון משותף כבסיס לתכנון איכותי של המרחב הציבורי, על כל שלביו, רבדיו, גווניו ומרכיביו, לרבות ליווי צמוד הכולל היתרי בניה מול הרשויות, תיק מכרז, כתבי כמויות, מפרטים טכניים, סט תכניות עבודה ופרטי ביצוע.
לסטודיו ניסיון רב-שנים בתחומי פיתוח הסביבה בקני-מידה שונים, החל מגינות כיס, דרך פארקים עירוניים, מתקני ספורט ואקסטרים, כבישים ומחלפים, ועד תכנון נופי לשכונות חדשות, תכניות אב, תכניות מתאר ותב"ע.
במהלך השנים, סטודיו קו בנוף התמקצע בתכנון העונה על צורכיהם של קהלי יעד ייחודיים תוך למידה מעמיקה של הרקע החברתי, התרבותי, הפדגוגי והפסיכולוגי.
במסגרת התואר השני ללימודי אדריכלות נוף (עם תזה) בטכניון, ערך צביקה קנוניץ, מייסד ומנכ"ל החברה, עבודת מחקר מקיפה תחת הכותרת "אדריכלות נוף כמנוף לשיפור איכות חייהם של פגועי נפש במוסדות לבריאות הנפש".
התובנות שעלו מעבודת המחקר היו בסיס אקדמי וניסויי להבנת הצרכים המיוחדים של כל בעלי העניין בסביבות ההבראה - המטופלים, בני המשפחה והצוות הרפואי.
דגש נוסף בעבודת הסטודיו ניתן לעידוד חיי קהילה מגובשת ופעילה בערים ובמרחבים הכפריים. על בסיס זה, תוכננו מוסדות חינוך ומתחמי ספורט מגוונים, הן בתל אביב ובערי המרכז, והן בערד, ביוקנעם ובערי הפריפריה.
לסטודיו נסיון רב בעבודה בכל אזורי הארץ מחורפיש בצפון ועד אילת בדרום, כל זאת מול גופים ממשלתיים, רשויות מוניציפליות וחברות קבלניות, קבוצות רכישה ויזמים, הן במישור המקצועי והן במישור האדמיניסטרטיבי.
תוכנות הסטודיו
הסטודיו ממוחשב באופן מלא בתוכנות ייעודיות לתכנון אדריכלי נופי - REVIT, AUTOCAD, Civil, תוכנות הדמיה, תוכנות להפקת מכרזים וניהול תקציב ותוכנות לניהול ובקרת משרד - Master Plan, Business Plan ו -Admiral.
בסטודיו 25 עמדות מחשב ושרת מרכזי כולל מערכת גיבויים איכותית, המכילה את כל היסטוריית חומרי התכנון.
הסטודיו מוסמך בתקן להבטחת איכות ISO 9001:2008, ISO 14001:2004.